**Мотиви към Проект за изменение и допълнение на**

**Наредба за реда за придобиване, управление и разпореждане с общинско имущество**

**І. Причини, които налагат приемането на изменения и допълнения на Наредба за реда за придобиване, управление и разпореждане с общинско имущество:**

1. Приемането на измененията в сега действащата Наредба за реда за придобиване, управление и разпореждане с общинско имущество произтича от промените в националното законодателство и необходимостта да се приведат разпоредбите й в съответствие с конкретни текстове от нормативни актове от по-висока степен.

2. Необходимост от привеждане на разпоредбите на Наредбата със специалния Закон за общинската собственост.

**ІІ. Цели, които се поставят:**

1. Проектът има за цел да приведе подзаконовия нормативен акт, приет от Общински съвет в съответствие с действащото законодателство в Република България в областта на управлението и разпореждането с общинско имущество.

2. Създаване на местни разпоредби, съответстващи на нормативните актове от по-висока степен и гарантиращи изпълнението на Наредба за реда за придобиване, управление и разпореждане с общинско имущество.

**ІІІ. Очаквани резултати:**

Чрез прилагането на измененията на Наредбата ще се уеднаквят разпоредби в Наредбата на община Хитрино и съответните такива в специалния закон.

**ІV. Финансови средства, необходими за прилагането на Наредба за реда за придобиване, управление и разпореждане с общинско имущество:**

Прилагането на новите текстове на Наредбата не е свързано с разходване на допълнителни финансови средства от бюджета на Общината.

**V. Анализ на съответствието с правото на Европейския съюз:**

Тенденциите в местното самоуправление и местната администрация са най-концентрирано изразени в Европейската Харта за местното самоуправление. Тази харта е документа подчертаващ необходимостта от отчитането в правните актове на всички особености на местните структури с оглед задоволяването на потребностите на населението по места чрез ефективно местно самоуправление. Доколкото настоящият проект на изменения и допълнения на Наредба за реда за придобиване, управление и разпореждане с общинско имуществое с предмет на подзаконов нормативен акт, който подлежи на издаване на основание чл. 21, ал. 2 от Закона за местното самоуправление и местната администрация от Общински съвет като орган на местното самоуправление, то приложими са разпоредбите на Европейската Харта за местно самоуправление, и предлаганият проект за изменение и допълнение на Наредбата не противоречи на норми от по-висока йерархия и на европейското законодателство.

**Приложение:**Проект за изменение и допълнение на Наредба за реда за придобиване, управление и разпореждане с общинско имущество